29. 9. 87 De Europæiske Fællesskabers Tidende Nr. L 276/61 (Retsakter hvis offentliggørelse ikke er obligatorisk) RÅDET RÅDETS AFGØRELSE af 28. september 1987 om indgåelse af Den Internationale Kaffeoverenskomst af 1983 (87/485/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til henstilling fra Kommissionen og ud fra følgende betragtninger: Formålet med Den Internationale Kaffeoverenskomst af 1983 falder dels ind under den fælles handelspolitik og dels ind under det tekniske- eller udviklingsmæssige sam- arbejde; til dens gennemførelse kræves der derfor både en fællesskabsaktion og en fælles aktion fra medlemsstaternes side; overenskomsten blev undertegnet af Fællesskabet og dets medlemsstater den 29. juni 1983; ved afgørelse 83/539/EØF (!) har Fællesskabet i sin egen- skab af importmedlem meddelt De Førenede Nationers generalsekretær, at det indtil afslutningen af de interne procedurer, der er nødvendige for indgåelse af overenskom- sten, vil anvende denne midlertidigt; alle medlemsstaterne har ratificeret overenskomsten — (1) EFT nr. L 308 af 9. 11. 1983, s. 1. TRUFFET FØLGENDE AFGØRELSE: Artikel 1 Den Internationale Kaffeoverenskomst af 1983 godkendes herved på Det Europæiske Økonomiske Fællesskabs vegne. Teksten til overenskomsten er knyttet til afgørelse 83/539/EØF. Artikel 2 Formanden for Rådet bemyndiges til at udpege den person, der på Fællesskabets vegne er beføjet til at deponere godkendelsesinstrumentet. Artikel 3 Denne afgørelse offentliggøres i De Europæiske Fællesska- bers Tidende. Udfærdiget i Bruxelles, den 28. september 1987. På Rådets vegne B. HAARDER Formand